QUINZE ANYS ABANS
Haller!
- Hola, amor! - Però què fas aquí?
Quina sorpresa.
Com que avui entrava més tard,
he pensat de venir a veure't en acció, però faig tard, no?
- Com ha anat la teràpia aquest matí? - Genial. Més barata que el teu ioga.
Mentre no acabis ingressat...
Maggie, això no passarà mai.
Això espero, soc molt mala cuidadora.
- Tu? - Sí.
Au, va.
- Ai, no... - Què passa?
L'Esperanza no pot avui. Té la grip.
Reculls tu la Hayley de l'escoleta?
- Avui? - Sí.
- Hosti, Maggie, tinc la preliminar. - De qui?
D'en Barnett Woodsen? Estalvia-t'ho, que es declari culpable.
Això voldries tu.
Jo aniré a buscar-la. Acabaré puntual, trobo.
Pagues una ronda si en Woodsen surt impune.
Ja hi pots comptar, Haller.
Ah, bones notícies. Divendres la cuida l'Eddie, podem sortir.
I tan bones. Hem d'anar a un munt de restaurants.
Però l'Eddie és tan petit que la Hayley podria amb ell, no?
M'he de preparar. Gràcies per recollir-la.
De res.
- T'estimo. - I jo a tu.
- Adeu! - Adeu!
CALIFÒRNIA
Va assistir a la prova de balística, inspector.
Ens en pot resumir els resultats?
I tant.
Les estriacions de les bales coincidien amb les de les trobades a les víctimes,
cosa que ens confirma que l'arma del maleter del Sr. Woodsen
és l'arma homicida.
Gràcies, inspector.
Senyor Haller?
Sí, senyoria.
Bon dia, inspector Bishop.
Em dic Michael Haller i soc advocat d'ofici.
Ja sé qui és.
També deu saber que el meu client s'enfronta a la pena de mort.
Em vull assegurar que tot es va fer com toca.
- Per descomptat. - A veure si ho he entès bé.
El va alertar sobre el Sr. Woodsen un testimoni sense identificar?
Correcte.
I ¿va obtenir una ordre per escorcollar casa seva
basant-se en aquesta font anònima?
Se'n diu 'informador confidencial'. És un procediment estàndard.
Ja. És clar.
I durant l'escorcoll va descobrir l'arma al maleter del seu cotxe?
Correcte.
Ens pot fer memòria d'on estava aparcat el cotxe?
Al seu garatge.
No era al camí d'accés?
No n'hi havia.
- El garatge donava directament al carrer. - Ja.
I, com que el cotxe era al garatge i no al carrer,
estava inclòs en l'ordre d'escorcoll.
Perquè l'ordre era només per a la casa, no és cert?
Ho és.
Ens pot dir quin temps feia aquella nit?
- Quin temps feia? - Sí, el temps.
Estava ennuvolat? Plovia?
Estava ennuvolat i, sí, en algun moment va començar a ploure.
Segons el Servei Meteorològic Nacional, va començar a ploure a les onze de la nit.
Segons el seu informe, va escorcollar la casa del meu client a les 10:30. Cert?
Si això és el que diu aquí, sí.
Encara no plovia quan hi va arribar?
No, no plovia.
Disculpi, senyoria, quin és l'objectiu?
De seguida ho veurà.
Inspector, és aquesta l'arma que va trobar al maleter del meu client?
Sí, així és.
Al cotxe, que, segons diu, estava aparcat al garatge?
Senyoria, voldria demanar-li un breu recés.
No crec que li sigui d'ajuda, Sr. Vincent.
Ha declarat sota jurament que no va ploure fins després que arribés a la casa
i que el seu cotxe estava aparcat al garatge.
Digui'ns, inspector,
si el cotxe era al garatge abans que comencés a ploure,
com és que hi ha aigua al para-xocs?
Llevat, és clar, que el cotxe no fos al garatge i estigués aparcat al carrer,
cosa que l'exclouria de l'àmbit de l'ordre.
Res a dir, inspector?
Mantinc el meu testimoni.
Senyoria, demano la desestimació.
Les proves de la Fiscalia provenen d'un escorcoll il·legal
i, per tant, són inadmissibles.
Senyoria, puc tenir fins a finals de setmana per respondre?
Té fins que acabi del dia, però ja és igual.
A la pròxima, asseguri's de filar més prim.
N'estàs orgullós, lletrat?
M'alegra haver acabat a hora d'anar a buscar la nena.
- Disculpa. - El teu client és un assassí, i ho saps.
Hi hauries d'haver pensat abans de trencar les normes. N'ets l'únic responsable.
I tu, segueixes les normes?
L'únic que feu els advocats és forçar-les per aconseguir el que voleu.
Bé, no som els únics.
Ara, deixa'm passar, hòstia.
Per aquests tripijocs teus,
algun dia algú acabarà al clot.
T'hi hauries de repensar.
Com no em vas dir que era per la Glory Days?
- Qui? - L'homicidi de què t'acusen.
La Giselle Dallinger. Jo la coneixia com a Glory Days.
No havia sentit mai aquest nom. A mi se'm va presentar com a Giselle.
Quan va ser això?
Fa cosa d'un any.
Una altra clienta ens va presentar, la Stacy.
Què vols dir amb 'clienta'?
Soc una espècie de gestor en l'àmbit laboral de la Giselle.
Ets proxeneta?
No, no va així.
Jo soc facilitador. Em dedico a programar.
Tinc una web molt segura amb encriptació d'extrem a extrem.
Els meus clients atreuen usuaris que jo els verifico abans de la cita.
Evita els perills.
Ah, sí?
No és el mitjà de vida més respectable, però mai he forçat a ningú a fer res.
Només tracto amb persones que ja s'hi dedicaven.
Els ajudo a fer-ho amb més seguretat.
O això em pensava.
I quina part del total et quedes per donar-los el servei?
El 20 %.
Molt menys que qualsevol proxeneta, suposo.
La tal Stacy que et va presentar la Glory Days... He de parlar amb ella.
D'acord. El meu company, el David, te'n donarà els detalls.
Company?
De vida, no de negoci.
No, el David mai ha volgut saber-se'n res.
Volia que ho deixés estar. Suposadament, era l'últim any
i ja en tindria prou per poder-m'ho deixar i...
Bé, i la nit que va morir la Glory Days, què va passar?
Mira, doncs...
Jo vaig ser a casa seva aquella nit. Ningú em va veure allà, però hi vaig ser.
Per què?
Em devia diners.
No és el que et penses. Semblo dels qui pega a les dones?
No tot és el que sembla, Julian.
No li vaig fer això. No ho faig mai.
Vau discutir?
Sí. La Giselle anava col·locada, que era un problema recurrent en ella.
Actuava com si estigués boja. Se'm va encarar ella, no jo.
Només me la vaig treure de damunt.
Tenia dues cites aquell dia
i deia que li faltaven diners perquè una no s'havia presentat.
La vas creure?
Sincerament, no, però no hi podia fer res i vaig pirar.
Devien ser les onze i estava bé quan me'n vaig anar, t'ho juro.
La Giselle em queia molt bé, almenys quan no anava col·locada.
Per això t'he trucat a tu, perquè ella em va dir que ets el millor.
No ho sé, Julian. És un bon merder. Era una persona que m'estimava.
Ja t'ho he dit. No vaig ser jo.
Sí, ja, i a mi normalment no m'importaria, però aquesta vegada sí.
Mira, seré a la lectura de càrrecs,
però després necessito temps per pensar-m'ho, d'acord?
I també cal parlar dels meus honoraris.
Això no és problema. Els tindràs de bon matí.
És que...
És que no puc continuar a la presó.
M'entens? No puc, aquí no sobreviuré.
Sobre això, no puc fer-hi res més que dir-te el que dic a tots els clients:
Obre els ulls i tanca la boca. Ja et diré coses.
ALOHA DES DE HAWAII
Ma mare viu a Hawaii.
Passaré una temporada allà. Potser una de ben llarga.
Sí?
Sí, soc en Mickey Haller.
Un moment, està bé?
- Legal, estàs bé? - Noi, no calia que vinguessis.
Com que no? Què t'ha passat?
No els han agradat els resultats d'algunes proves.
Una cardiopatia lleu.
Legal, no hi ha cardiopaties lleus.
A la meva edat, si no et mata, és lleu.
No et quedis aquí parat!
Explica'm alguna cosa per deixar de pensar en això.
Prou en tens tu ja sense saber els meus problemes.
I què més puc fer? Menjar gelatina? Mirar teleporqueria?
Explica'm alguna cosa, el que sigui.
Ets increïble.
Molt bé.
Recordes la Glory Days?
La noia de companyia que va testificar per tu?
Sí, em...
Em va dir que es mudava a Hawaii.
Volia canviar de vida. Fins i tot em va enviar això.
I què?
Mira el segell.
No es va enviar des de Hawaii, sinó des de Van Nuys.
Em va mentir. No se'n va anar de Los Angeles.
Va canviar de nom i va continuar prostituint-se.
Noi, no pots salvar a tothom.
Ja ho sé, però...
Legal, està morta.
L'han assassinada
i el tio que han arrestat m'ha trucat perquè ella li va parlar de mi.
Noi, em pensava que amb ton pare ja ho havia vist tot.
Qui és aquest paio?
Una espècie de gestor. No fa pinta d'haver-ho fet.
D'haver-la morta?
T'asseguro que n'hi ha de tots colors.
Però la Glory es va defensar d'en Russell Lawson dues vegades.
A aquest, se'l podia cruspir per dinar.
Què me'n dius, d'en Russell Lawson?
Sé que és a la presó, però potser ha manat que ho fessin?
No, no ho crec. En Russell és un llop solitari.
Gaudeix matant ell mateix, no pagant a algú.
I qui més pot haver sigut?
Devia conèixer molts paios estranys.
Un en particular. Recordes que per arribar a en Russell, la vaig utilitzar de reclam?
Si me'n recordo? Va ser idea meva.
Ella feia presó, per cocaïna que rebia del capo d'un càrtel, un tal Hector Moya.
Vaig aconseguir-li un acord. El va delatar per sortir al carrer.
Això no m'ho vas dir llavors.
Em pensava que va ser anònimament.
Sí, però i si ho va descobrir?
Algú d'un càrtel és la classe de persona que remataria la cosa així.
Noi, tu vas fer el que hauria fet qualsevol bon advocat.
Treure al carrer la teva clienta. No ha sigut culpa teva.
I per què sento que sí?
No sé què fer, si agafar el cas o no.
Només tu en tens la resposta.
Sigui com sigui, ves amb compte.
Els càrtels no abandonen mai.
Si aquest paio ha buscat la delatora,
qui diu que no vulgui buscar també el seu advocat?
Em feia cosa que em diguessis això.
M'has fet agafar por.
Uh!
HECTOR MOYA ÀLIES HECTOR MORENO HOMICIDI I TRÀFIC DE DROGUES
HOMICIDI, COMPLOT DESTINAT A LA IMPORTACIÓ
COCAÏNA, FENTANIL
CÀRTEL DE TIJUANA HOMICIDIS
Passo de delatar a ningú, Mickey. Ja ho saps.
Em podria fer la vida impossible. És camell, hòstia.
Vols fer presó?
Bon dia, Izzy. Va tot bé?
Trobo que sí. Ha passat un tal David i ha pagat de part d'en Julian La Cosse.
Hi és tot?
Doncs... Tu diràs!
Com?
Com pesa.
M'han pagat en joies, però en lingots d'or mai.
Has agafat casos mentre érem de lluna de mel?
Què feu aquí? No havíeu de ser a Los Cabos?
- Cancel·lat per pluja. - Ens n'anirem un mes a Itàlia.
Quan ens donis un mes, és a dir, mai.
- És real? - Això hem de comprovar.
Porta-li-ho a en Beedleman, te'n dirà el valor.
Truca a l'oficina abans. Mai saps quan fa la migdiada.
- Per quin cas és? - Pel de la Glory Days.
Què li passa?
Doncs que està morta.
L'han assassinada.
- Què? - Sí.
L'acusat ha acudit a mi.
Em sap greu pel viatge, però m'alegro que sigueu aquí, us necessito.
L'han assassinada?
No vivia a Hawaii?
És una llarga història.
I suposo que és diferent de la que explica la policia.
Et sona el nom d'Hector Moya?
El del càrtel de droga. Creus que ha descobert que el va delatar?
És una possibilitat.
Doncs la Maggie et podrà dir on està empresonat, no?
La cosa és que no crec que l'empresonessin.
Ahir a la nit ho vaig investigar.
Vaig buscar el cas a la base de dades de l'estat, i res.
Potser s'hi ha ficat l'FBI.
O ha sortit perquè ha arribat a un acord per delatar algú més.
He d'ampliar la cobertura de l'assegurança.
Si em passés res,
voldria que al Winston no li faltés de res.
Lorna, no et passarà res.
Ja, i a tu què? N'estàs segur?
No estic segur de res, però ho hauré d'estar si agafo el cas.
L'agafaràs?
No ho sé, és un cas molt personal.
Això sempre va bé.
Igualment, comencem pel principi.
Comproveu l'escena del crim.
La van matar al seu pis.
No al vell, va canviar d'identitat.
Tota la informació és a l'expedient.
Ah, i necessito l'informe d'autòpsia.
El forense va dir... Un segon.
Hayley?
Espera un moment. Què passa?
Resulta que han arrestat l'Eddie.
L'Eddie? Quin Eddie?
L'Eddie Rojas que em cuidava. Sa mare em feia de cangur.
El petit Eddie?
Sí, l'acusen de robar un cotxe a Beverly Hills.
Amor, l'Eddie Rojas no deu ni arribar als pedals.
Sa mare ha trucat a la mare, però des de San Diego no hi pot fer res.
L'has d'ajudar. Avui té vista i l'advocat d'ofici li ha dit que es declari culpable.
Si és el que pensa el seu advocat, és el que hauria de fer.
No és un dels teus clients culpables, és l'Eddie.
Ni de conya pot haver robat un cotxe amb violència.
No vols fer una bona acció per variar?
A Beverly Hills, no?
Eddie?
- Eddie Rojas? - Senyor Haller, què fa aquí?
Hosti, com has crescut, nano.
Em vaig cansar que em peguessin. Vaig començar a l'insti.
- Molt bé. - Però ha vingut per representar-me?
No volia que ma mare el molestés ni...
No és cap molèstia. Vaig treballar amb el teu advocat.
I la Hayley no em perdonaria si no et duc el cas. Què ha passat?
Jo no he robat cap cotxe amb violència. No és el que va passar.
I què va passar?
Havia quedat a Beverly Hills amb un amic que és cambrer en un lloc esnob.
Jo era fora i hi va arribar un tio en Lambo amb la dona, molt més jove.
Bé, i després?
Jo estava al meu rotllo i l'imbècil
em llança la clau, deu dòlars i em diu: "No t'allunyis."
- Com si fossis el guardacotxes. - Exacte, i no és la primera vegada.
Fins on pot arribar la rateria? Un Lamborghini i deu dòlars?
No et desviïs. Què vas fer tu?
D'acord.
Me'l vaig endur, el cotxe. Va ser un error.
Li hauria d'haver dit que s'equivocava, però no va ser un robatori.
I molt menys amb violència. El vaig aparcar en un carrer.
Només li volia donar una lliçó.
Així que et va donar el cotxe amb una falsa suposició, no?
Sí, una falsa suposició seva, no induïda per mi.
Potser puc rebaixar-ho a conducció de cotxe robat.
Tindràs la condicional i en un any potser no et queda com a antecedent.
- Un any d'antecedent? - Vejam què puc fer.
Primer he de menjar, que ni he esmorzat. Vols res d'allà?
Ah, no consumeixo menjar processat, Sr. Haller.
Un palet de pastanaga?
No cal, gràcies. Espera't aquí, d'acord?
Volíem anar a Cabo San Lucas per ser a la platja
no al vestíbul fent un puzle,
al qual, per cert, li faltaven dues peces que no eren ni les cantonades.
Ja, per això ningú reserva amb assegurança de viatge.
Si una cancel·lació per pluja no està cobert, què és el que cobreix?
Acaba de dir l'Ebola?
Miri, m'estan trucant, però encara em queda molta tela per tallar.
Un segon.
Hola, Izzy. M'agafes discutint amb l'asseguradora. Què valia l'or?
56.000 dòlars. He ingressat el xec al compte.
56.000? Al·leluia!
Escolta. En Mickey té algun buit aquesta tarda?
És al jutjat. Per què?
Estic dinant amb una amiga
i li han ofert fer una coreografia a la tele i desconfia del contracte.
Jo puc fer-li una ullada.
- No t'importaria? - M'aniria genial practicar.
No li cobraria, perquè tècnicament encara no soc advocada.
Ai, gràcies, Lorna. Te'n dec una. Te'l duc després de dinar.
Cap problema. Fins després.
Per on ens havíem quedat?
Espero que no m'hagis penjat?
- Hola. Et puc ajudar? - Això espero.
Em dic David Lyons. He vingut a pagar per en Julian La Cosse.
Sí, el lingot d'or.
Sí, soc el seu company. Volia parlar amb en Mickey, que hi és?
Ara és al jutjat. Em dic Lorna Crane i treballo amb ell. Et puc ajudar jo?
Volia veure si el pot treure de la presó com més aviat millor, perquè... ell...
Perquè ell...
Vols seure un moment? Et preparo una infusió?
És que heu d'entendre que en Julian no és un criminal.
No és més que un informàtic. No sobreviurà allà.
Hi has d'estar preparat.
En Julian està acusat d'homicidi.
És igual què sigui, la fiança serà molt alta, si és que n'hi posen.
No passa res, la podem pagar. Tenim més lingots d'or.
T'he de preguntar d'on prové aquest or.
És una llarga història.
L'activitat d'en Julian és una mica dubtosa fiscalment.
És més segur que tenir els diners al banc.
Pensàvem marxar aviat de Los Angeles per viure desconnectats del món.
Com a supervivents?
En Julian prefereix dir-ne 'realistes'.
Ja fa...
Fa vuit anys que estem junts.
No és perfecte,
però l'estimo.
Ell no ha matat a ningú, no és capaç.
I espero que tot això no el mati a ell.
I aproximadament a quina hora va ser això, agent?
Cap a les 12:30.
Hi havia un avís de robatori amb violència d'un cotxe
i vaig veure com l'acusat aparcava per Crescent
un cotxe que coincidia amb el robat.
I què va fer?
Vaig detenir l'acusat.
Quan va quedar clar que tenia el vehicle de manera il·legal, el vaig arrestar.
Gràcies, agent Gibbons.
El seu torn, senyor Haller.
Agent Gibbons, el lloc on va veure com el senyor Rojas aparcava el cotxe,
com de lluny és d'on va tenir lloc el presumpte robatori amb violència?
A uns quatre carrers.
A quatre carrers?
Doncs no és gaire lluny.
Segons la seva experiència, ¿és habitual que algú que roba un cotxe amb violència
el deixi a només quatre carrers?
No, no ho és.
- Però no només va fer això. - Ah, no?
Durant la investigació, hem descobert una gravació de trànsit que apunta
que el va conduir una bona estona.
Una gravació de trànsit? Senyoria, això no s'hi menciona.
Perquè l'agent Gibbons la va trobar ahir. Senyoria, no l'he poguda mirar ni jo.
És una vista preliminar, senyor Haller, no un judici.
Té quinze minuts per mirar-la.
Suficient, senyoria. Gràcies.
Molt bé. Farem un breu recés i ho reprendrem de seguida.
Em vas dir que només vas aparcar el cotxe.
Era un Lamborghini. Hi vaig fer una volta. Vostè no hauria fet igual?
Ja li he dit tot això a la policia.
Sí, ja ho sé, però tenim un client acusat d'homicidi,
així que mai se sap d'on poden sortir coses útils.
És innocent el client?
Fins que es demostri que és culpable, així és com va la cosa.
En vol un?
És índica. És superrelaxant.
No, gràcies. Tinc un llarg dia al davant i no em puc relaxar gens.
Doncs pots començar a parlar quan vulguis.
Molt bé.
Acabava de tornar de la feina
quan vaig sentir que la Giselle discutia amb algú.
T'importa si...?
Ah, endavant.
- Són gaire fines les parets? - No.
- Puc? - Sí.
Sols sentir quan els veïns fan soroll?
Doncs la veritat és que no, però estaven cridant.
El tio estava enfadat. No parava de dir: "No em diguis mentides, hòstia!"
El vas arribar a veure?
No, però quan se'n va anar,
va tancar tan fort que em va tremolar la paret.
Poc després, vaig sentir el fum.
El fum?
Sí, per l'incendi del costat.
Vaig trucar als bombers,
però quan van arribar els ruixadors ja l'havien apagat.
Sí, en van instal·lar a tot l'edifici fa cosa d'un any.
Normativa municipal o no sé què.
Ja.
T'importa si et pregunto una cosa més?
Per casualitat aquella nit havies menjat alguna gominola d'aquestes?
No, ni de conya. A la feina, mai.
M'has dit que feies feina de repartidora. De menjar a domicili?
No, no, no, d'herba. Herba a domicili.
A vegades bolets, però és una feina a part, així que...
Ja.
Senyor Schwartz,
aquesta és la gravació que ha aportat l'agent Gibbons de l'autovia 405.
Reconeix el vehicle?
Sí, és el meu cotxe. Ho sé per la matrícula.
I l'home que el condueix, el reconeix?
És qui em va robar el cotxe.
I es troba en aquesta sala?
És ell. Està assegut just allà.
Que consti que el testimoni ha identificat l'acusat.
I ara, senyor Schwartz,
ens pot explicar què va passar aquella nit?
Va ser molt ràpid, però ho intentaré.
Estava parat en un semàfor de camí a casa. Tenia la capota abaixada.
Vaig alçar la mirada i em vaig trobar aquest home apuntant-me amb una arma.
Em va cridar que sortís del cotxe. Estava aterrit.
Hi va pujar i se'n va anar.
A quina hora va passar això?
Cap a les onze de la nit.
Però no va informar la policia fins gairebé una hora després.
Pot explicar per què?
Estava trasbalsat.
Em va passar la vida per davant.
Només podia pensar en la meva preciosa dona.
Només volia arribar a casa amb ella.
Així que vaig demanar un cotxe i ja a casa vaig trucar a la policia.
No és la dona amb qui el vaig veure. Era rossa i molt més jove.
Gràcies, senyor Schwartz.
Senyor Haller?
Sí. Em dona un moment per deliberar amb el meu client, senyoria?
La clau que et va llançar duia clauer o era la clau per als guardacotxes?
La dels guardacotxes. Per què?
- T'agraden les apostes? - Gens ni mica.
Quina pena, aquí fliparies.
Bona tarda, senyor Schwartz.
Ha declarat que se'n va anar a casa després del robatori, correcte?
Sí.
Era tard. L'esperava la seva dona per obrir-li?
No, no vaig voler despertar-la. Em vaig obrir jo.
Ja. Què té, un pany intel·ligent?
Objecció. Quina rellevància té?
Senyoria, d'aquí a tres preguntes en veurà la rellevància, si m'ho permet.
Tres, senyor Haller. Ni una més. Respongui, senyor Schwartz.
No, no tinc un pany intel·ligent.
Fa sevir una clau per obrir la porta?
- Què collons si no? - Sr. Schwartz.
Disculpes, senyoria.
Sí, vaig fer servir la meva clau.
Bé. La porta damunt? Ens la pot mostrar?
És aquesta. Content?
- Molt bé... - Senyoria, ja ha fet les tres preguntes.
Ara en veurà la rellevància.
Ja hem establert que té la clau del cotxe amb la de casa al mateix clauer, com jo.
Com tothom.
Bé, llavors deu entendre que estigui confós,
perquè, si la clau de la casa era al clauer,
i el meu client l'hi va prendre quan li va robar el cotxe,
com va poder obrir la porta de casa?
Llevat que al meu client li donés la clau per a guardacotxes al restaurant...
Perdó, demano disculpes.
No vaig fer servir la clau que tinc al clauer,
sinó la que tenim amagada sota una pedra...
Puto mentider!
Sra. Schwartz, ordre!
La vaig treure d'allà fa un mes!
Eres amb ella de nou, no?
T'ho has inventat tot per no deixar rastre.
Segui i calli o l'hauré de fer fora!
No és el que et penses.
Et vas pensar que el pobre noi era el guardacotxes?
No només ets un fill de puta, ets un fill de puta racista!
Algutzir, tregui-la!
Lletrats, deu minuts de recés. Aclareixin això abans de reprendre-ho.
Li va donar la clau al meu client, és consentiment.
Per aparcar-lo potser, no per fer ral·li per tota la ciutat.
Delicte menor: un any en presó i 5.000 de multa.
Estic sent benevolent. Podria acusar-lo d'un delicte greu.
Molt bé, acusa'l. ¿Vols que un jurat de Los Angeles escolti com un home infidel
va jutjar racialment el meu client i el va acusar en fals en benefici propi?
Com quedarà això en el teu currículum, eh?
Per tant, fora multa, temps complert en presó
i firmes ja la paperassa perquè no li consti com a antecedent.
A més, si vols acusar el Sr. Schwartz per denúncia il·legal,
segur que al meu client li encantarà testificar.
D'acord.
Mare meva, flipo que hagis trobat tants tripijocs al contracte.
Pensava firmar-lo i au, però una veueta al cap m'ha aturat.
Escolta-la sempre, mentre no et digui que et casis a Las Vegas.
El modifico, te l'envio i a veure què et diuen.
Moltíssimes gràcies de nou.
No pateixis. Bona sort i molta merda.
No, molta merda no.
- Te'n dec una, Izzy. - Tranqui, tia.
- Però no m'oblidis amb tanta tele. - No ho faré, t'ho prometo.
Estàs bé?
És lleig admetre que n'estic gelosa?
De la Cat?
Vam començar alhora.
Ella farà televisió i jo per poc no puc ni canviar el terra de l'escola.
A vegades sento que estic tan desorientada...
Cadascú té el seu camí.
Jo em vaig deixar Dret i ara em graduaré.
Només hi he fet un rodeig, i tu estàs fent igual.
Tens raó. A vegades em quedo atrapada en bucles catastròfics.
He llegit que centrar-se massa en el futur provoca ansietat,
però que viure en el passat pot provocar depressió.
Així que cal viure el moment.
Això què és? Budisme?
Ah, sí?
- Dec ser la següent dalai-lama? - Eh, potser.
- Hola! - Ostres!
- Hayley, què fas aquí? - Hola!
Vinc de fer-li costat a l'Eddie.
El pare ha aconseguit que l'exculpin del tot.
Ha destapat una mentida ben grossa.
Ton pare és mag.
O molt bo buscant fissures.
És la meva feina, amb tots els clients.
- Li ho agraeixo molt. - De res.
Ja trobaré la manera de pagar-li-ho. Només necessito trobar feina.
Ta mare em va dir que ets entrenador personal.
El gerent es va assabentar que m'havien arrestat i m'ha fet fora.
Què? Quina putada.
Tranquil, Eddie. Ets com de la família. No t'ho cobraré.
M'hi nego. Jo pago el que dec, per molt que tardi.
Doncs... Hi ha una manera en què li ho pots pagar ara mateix.
Tens carnet de conduir?
Au, va, Izzy.
Necessites algú que em substitueixi i et vindria bé protecció.
Sí, és superbona idea!
Jo també trobo que necessitem reforços, i més ara.
Per casualitat, tens nocions d'autodefensa?
Doncs soc cinturó negre de judo.
Perdoneu, de què va tot això?
Eddie, voldries fer-me de xòfer?
De veritat?
Si de veritat vols pagar-me, t'ho puc descomptar a poc a poc.
A mi m'ho va fer així en el seu dia i em va anar bé.
Ho diu de veritat?
Provem-ho durant un temps, però no facis amb el meu Lincoln com amb el Lamborghini.
En realitat soc superprudent. No li vaig fer ni una rascada.
No em vaig passar ni de velocitat, impensable quan condueixes un Lamborghini.
Molt bé.
Gràcies.
No...
No se'n penedirà, Sr. Haller.
Si continues dient-me així, ho faré.
És just la feina que necessito per tenir clients propis com a entrenador personal.
Vull posar-me pel meu compte.
Vols ser el meu primer client? Sols entrenar?
Per què rieu? Jugo al tenis, faig surf...
Molt bé, hi afegirem exercicis de força i una dieta.
- Trobo que anirà tot com una seda. - Serà divertit.
Els resultats preliminars de l'autòpsia.
La Glory tenia l'os hioide fracturat per dos llocs,
cosa que apunta cap a l'estrangulació com a possible causa de mort.
El forense calcula que l'hora de defunció va ser entre les 23:00 i les 3:00.
I en Julian admet que va ser allà cap a les 23:00.
Sí, però també hi va haver un incendi al pis aquella nit.
Els bombers hi van arribar a les 23:43.
Quin tipus d'incendi?
Les sospites inicials eren que s'havia adormit fumant,
però la fractura de l'os hioide pràcticament invalida el supòsit.
23:43. 43 minuts entre que en Julian se'n va anar i hi van arribar els bombers.
Prou perquè un dels homes de l'Hector Moya hi entrés i la matés.
Ja, però i el foc?
Encara no tinc l'informe policial,
però suposo que el van provocar per encobrir la mort
i no van pensar que l'edifici tenia ruixadors automàtics.
Per què un tio d'un càrtel voldria no deixar rastre?
Presumeixen de matar gent.
Som als Estats Units, no a Mèxic.
No poden subornar els policies, no a tots.
Molt bé, bona feina. Continuem indagant.
Hi ha una connexió entre la Glory Days i l'Hector Moya, i l'hem de trobar.
Bon dia, senyor Haller!
Bon dia, Eddie.
Un altre dia radiant a Los Angeles.
No cal que m'obris la porta. Gràcies.
Què és això?
El meu xut energètic preferit per al matí. Col, arrel de bardana i ortiga. Tasti'l.
Que no?
És com beure's un camp ple d'herba.
Sí, és just el gust que fa.
Què? Passa res?
La seguretat, Sr. Haller.
Ah, sí. Per descomptat.
He de saber-ho tot d'aquella nit, Julian.
Ja t'ho he dit tot.
Tenia el coll fracturat.
La van matar estrangulant-la.
Si no vas ser tu, he de relatar qui i com ho va fer.
M'entens?
Em vas dir que tenia dues cites. Qui eren?
Clients nous.
Un es deia Brad Nelson o Nielsen, trobo.
L'altre es deia Price, Daniel Price.
Van reservar per web, pagaven en metàl·lic.
Com de normal. Ningú vol proves documentals i no accepto criptos.
El primer tenia habitació al Peninsula i el segon al Roosevelt.
Recordes les habitacions?
Són al servidor.
No va contactar amb mi després, així que li vaig trucar
i em va dir que el primer tot bé, però que el segon no s'hi havia presentat.
- Per què creus que et mentia? - Perquè ja ho havia fet abans.
I perquè jo ja havia trucat a l'hotel per confirmar-ho.
És com m'asseguro que no siguin enganys o trampes.
- I és quan vas anar a veure-la? - Sí.
Volia els diners abans que se'ls polís en drogues.
I quan se't va encarar, només te la vas treure de damunt, no?
No! Vull dir...
Sí. No sé, potser la vaig agafar fort per fer que parés, saps?
Per on la vas agafar?
La vas agafar pel coll, Julian?
La vas agafar pel coll?
Sí, però només intentava que parés.
- M'has mentit. - No, espera, si us plau.
- Busca't un advocat. - No.
Sé que pinta malament, però no soc un assassí. No ho soc.
M'has de creure. Si no per mi, per la Giselle, o la Glory.
Com es digués. Per això em va enviar a tu, no?
Com que et va enviar a mi?
Em va dir: "Si em passa res, parla amb en Mickey. Ell sabrà què fer."
I de cop i volta, estava morta i jo, acusat.
Per això et vaig trucar.
- Què...? Què és això? - Una dispensa de conflicte d'interessos.
La Glory era clienta meva. Ho has de firmar.
Vol dir que agafo el teu cas.
D'acord.
S'ha acabat.
D'acord.
Això li va dir? "Parla amb en Mickey. Ell sabrà què fer."
Això sembla.
Mare meva, Mickey.
És com si et parlés des del més enllà. Creus que en Julian és innocent?
No n'estic segur, però només obtindré respostes ficant-m'hi de ple.
Però, primer, la lectura de càrrecs. Ja saps qui és el fiscal?
Sí, tinc el nom per aquí.
És nou.
L'han traslladat a Los Angeles des de Riverside.
El tinc per algun lloc. On ho he posat?
- Dona'm un segon. - D'acord.
- Haller. - Inspector.
Ja no. Vaig acceptar una baixa incentivada.
Ho vaig sentir dir.
No tenia gaire opció.
Després d'aquella treta del cas Woodsen, la meva carrera va caure en picat.
Però no importa. En vaig sortir ben parat.
Ara soc investigador a la Fiscalia.
Ets al cas La Cosse?
Ens veurem molt les cares, lletrat.
Serà divertit. Com en els vells temps.
Ho espero amb candeletes.
Qui és aquest?
Un expolicia que m'odia.
Que fan cua o què?
Lorna!
- Lorna. - David. Va tot bé?
No, m'han trucat de la presó.
En Julian...
En Julian és a l'hospital.
Al de la presó?
Els han esposat a tots al bus, però en Julian és claustrofòbic.
Ha tingut un atac de pànic. S'ha desmaiat, es pensaven que era el cor.
Mare meva.
Està en observació. Es pot fer la lectura de càrrecs sense ell?
No. L'haurem d'ajornar.
No, no podem perdre més temps. L'hem de treure d'allà.
No ho podrà aguantar!
David, ho sento molt.
Per fi he adormit la Hayley.
Em dec saber de memòria Bona nit, lluna.
Ja m'han dit el que ha passat avui a la vista d'en Woodsen.
Sí, em deus una ronda.
No, vull dir com has humiliat en Bishop a l'estrada.
No, s'ha humiliat ell mateix. Ha deshonrat la placa.
Ja, pot ser, però, així i tot, has d'anar amb compte, Mickey.
La gent com en Bishop és rancorosa i a tu t'agrada posar a prova els límits.
No, Maggie, a mi m'agrada defensar els clients, però ho tindré en compte.
Gràcies.
Ah, abans que me n'oblidi, fan visites a aquella casa,
la del jardí per a la Hayley.
- La que no podem pagar? - Ja sé que és massa, però...
Això se'ns queda petit, Haller.
Ja.
Potser ho puc apanyar.
Sí?
A la vista d'en Woodsen, en Jerry Vincent era el fiscal, no?
Em va dir que s'ho deixa per obrir-se un despatx.
Es veia venir.
M'ha fet pensar que potser m'ha arribat el moment.
Cobro una misèria com a advocat d'ofici.
Em dona experiència i tot això, però...
Va, què passa?
Vols ser com ton pare?
Vull que puguem comprar-nos la casa que volem.
No pots estar amb un advocat defensor pel seu compte?
Estar amb un advocat defensor ja em costa. Si et poses pel teu compte, se'm menjaran.
Escolta, serà un repte.
Però farem que funcioni.
Crec en nosaltres.
Sí?
Sí.
D'acord.
Promet-me una cosa.
El que vulguis.
Ves amb compte, Mickey.
T'ho dic de veritat.
T'ho prometo.
Potser demà puc venir de bon matí
i dur alguns pesos i cintes per fer un entrenament.
Et pot anar bé per rebaixar una mica l'estrès.
Un altre dia potser, Eddie. Ens veiem al matí, eh?
Eddie?
Collons...
BASAT EN LES NOVEL·LES DE MICHAEL CONNELLY
Subtítols: Tòfol Cabeza Cáceres